
浦城南溪姚氏祖姚舜明传
   姚舜明，字廷辉，浙江嵊县人。绍圣四年（1097）丁丑何昌言傍进士。宣和二年（1120）。盗发睦州，连陷杭、睦、衢、婺、处、歙六州。与舜明通判婺洲，兵数千人，穿贼境以入郛。晨登义乌门冶城壁，飞矢而集，舜明新率从兵以石击贼，既而引兵出战，贼遂大渍。又贼帅洪载众四十万据处州不下，舜明访得其母妻，令载所厚范渊往谕，载即解甲来降。舜明除直秘阁提点两浙邢狱。建炎三年（1129）除知江州兼本路安抚制置使。
   李成拥众三十万至城下，舜明布列将士，昼夜接战，贼众斃踣不可胜计。又开关奋击，先擒其将王林等。贼攻益急，舜明輙以计袭破其营。复充江淮荆浙都督府随军转运使。曹成、马友据湖湘间，反侧未定，命舜明往招抚，遂以二贼入朝。韩世忠、刘光世驻军江上，朝廷以舜明计臣，俾置司建邺。以总经费调拨犒赏，百须以给丐闲。除集英殿修撰提举，江州太平观进徽猷阁待制卒。（录自乾隆元年《浙江通志·功臣》。

